cyanic-selkie/wikianc huggingface dataset:
பேணிப்பந்து
பேணி அடித்தல் அல்லது பேணிப்பந்து என்பது பேணிகளை அல்லது தகரங்களை அடுக்கடுக்கா அடுக்கு வைத்து, தூர நின்று பந்தால் அடுத்து விழுத்தல் ஆகும். இது எல்லா வயதினரும் விளையாடக்கூடிய ஒரு எளிமையான விளையாட்டு. எத்தனை பேணிகளை அதிகம் ஒருவர் வீழ்த்துகிறார் என்பதே இந்த விளையாட்டின் வெற்றி இலக்கு.
அருகிய இனம்
thumb|right|250px|புலி இனத்தின் துணை இனங்களில் ஒன்றான [[சைபீரியப் புலி இனம் அச்சுறுத்தநிலை எல்லையில் உள்ள ஓர் இனமாகும். புலி இனத்தின் மூன்று துணை இனங்கள் முற்றாகவே அழிந்துவிட்டன. ]]
அருகிய இனம் ( Endangered species) என்பது, எண்ணிக்கைக் குறைவு, சூழல் மற்றும் இரைகொல்லல் அல்லது வேட்டை போன்ற நிகழ்வுகளினால் முற்றிலுமாக அழிந்து போய்விடக்கூடிய வாய்ப்புள்ள அச்சுறுத்தநிலை உயிரினத்தைக் குறிக்கிறது பொதுவாக இங்கு குறிப்பிடப்படும் இனம் என்பது அறிவியல் வகைப்பாட்டு அடிப்படையிலான இனம் ஆகும். இத்தகைய அச்சுறுத்தநிலை உயிரினங்கள் மேலும் குறைந்து விடாமல் இருக்கவும், இயற்கை மூலவளங்களைப் பாதுகாக்கவும் பன்னாட்டு இயற்கை பாதுகாப்பு சங்கம் என்னும் அமைப்பு இத்தகைய வகைப்பாடுகளை மேற்கொண்டு நடவடிக்கை எடுத்து வருகின்றது. அச்சுறுத்தலுக்கு உள்ளானவை அல்லது பேரிடரிலுள்ளவை அல்லது பொதுவாக மிக அருகிய இனம் என்ற வகைப்பாட்டுக்கு அடுத்ததாக வைக்கப்பட்டுள்ள அழிந்துபோவதற்கான அச்சுறுத்தலுக்கு ஆட்பட்டுள்ள நிலையை விளக்கும் சிவப்புப் பட்டியல் என்ற வகைப்பாட்டில் அருகிய இனம் என்ற வகைப்பாடு இடம்பெறுகிறது. காடுவாழ் உயிரினங்களைப் பாதுகாக்கும் ப.இ.பா.ச இன் காப்பு நிலைப் பட்டியலில் இது இரண்டாவது அபாயநிலை வகைப்பாடாகக் கருதப்படுகிறது. ப.இ.பா.ச 2012 ஆம் வெளியிட்ட சிவப்புப் பட்டியலில் 3079 விலங்குகளும், 2655 தாவர இனங்களும் இடம்பெற்றிருந்தன. முன்னதாக 1988 ஆம் ஆண்டு வெளியிடப்பட்ட பட்டியலில் இந்த எண்ணிக்கை முறையே 1102 மற்றும் 1197 என்பது குறிப்பிடத்தக்கது ஆகும்.
பல நாடுகள் அருகிய இனங்களைக் காப்பதற்கான சட்டங்களை இயற்றியுள்ளன. வேட்டையாடுதலைத் தடை செய்தல், குறிப்பிட்ட பகுதிகளில் வளர்ச்சித் திட்டங்களைக் கட்டுப்படுத்துதல், காப்பகங்களை அமைத்தல் போன்றவை இத்தகைய நடவடிக்கைகளுள் அடங்கும். அருகிய இனங்களில் மிகச்சிலவே இத்தகைய சட்டப் பாதுகாப்புகளைப் பெறுகின்றன. ஏனையவை உரியவர்களின் கவனத்தைப் பெறாமல் முற்றாகவே அழிந்து விடுகின்றன அல்லது நிச்சயமாக அழிந்துவிடக்கூடிய நிலையை அடைகின்றன.
காப்பு நிலை
காப்பு நிலை என்பது ஓர் இனம் தற்போது அல்லது வருங்காலத்தில் பிழைத்திருக்குமா என்பதற்கான ஓர் அளவீடு ஆகும். ஓர் இனத்தின் காப்புநிலையை தீர்மானிக்கும் முன்னர் பல காரணிகள் ஆராயப்படுகின்றன. தற்பொழுது எஞ்சியிருக்கும் விலங்குகளின் எண்ணிக்கையை மட்டும் கவனத்தில் கொள்ளாமல், நாளடைவில் அவற்றின் இனத்தொகையின் வளர்ச்சி அல்லது தளர்ச்சி, இனப்பெருக்க சாத்திய வீதம் அல்லது தெரிந்த ஆபத்துகள் போன்ற கூறுகள் கருத்தில் கொள்ளப்படுகின்றன .ப.இ.பா.ச இன் சிவப்புப் பட்டியல் என்ற காப்பு நிலைப் பட்டியல் உலகளாவிய வகையில் ஒரு சிறந்த தரப்பட்டியல் என்று கருதப்படுகிறது.
உலகின் 40 சதவீதத்திற்கும் அதிகமான உயிரினங்கள் அச்சுறுத்தநிலை ஆபத்ததில் இருப்பதாகக் கருதப்படுகின்றன .சர்வதேச அளவில் ஆபத்தான மற்றும் பிற அச்சுறுத்தலான இனங்களைப் பாதுகாக்க்கும் பல்லுயிர்பெருக்க அதிரடி திட்டங்களை உருவாக்குவதற்கான ஒரு ஒப்பந்தத்தில் 199 நாடுகள் கையெழுத்திட்டுள்ளன, அமெரிக்காவில் இத்தகைய திட்டங்கள் பொதுவாக சிற்றின மீட்பு திட்டங்கள் என்று அழைக்கப்படுகின்றன.
உலக அளவில் இனங்களின் காப்பு நிலையை பட்டியலிட்டு வரிசைப்படுத்துவதில் முதன்மை அமைப்பாக பன்னாட்டு இயற்கைப் பாதுகாப்புச் சங்கம் விளங்குகின்றது. இவ்வமைப்பினால் காப்புநிலையை குறித்து வெளியிடப்பட்ட பட்டியல் IUCN சிவப்புப் பட்டியல் எனப்படுகின்றது. இந்த காப்புநிலைப் பட்டியலில் அச்சுறுத்தலுக்கு உள்ளாகும் இனங்கள் அடையாளப்படுத்தப்பட்டுள்ளன.
சிவப்புப் பட்டியல்
சிவப்புப் பட்டியல் என்பது ஒரு உயிரியல் இனமானது அழிந்து போனதற்கான அல்லது அழிந்துபோவதற்கான அச்சுறுத்தலுக்கு ஆட்பட்டுள்ள நிலையை விளக்குகின்ற ஒரு வகைப்பாட்டு நிலைப் பட்டியலாகும். பன்னாட்டு இயற்கைப் பாதுகாப்புச் சங்கம் என்ற அமைப்பு இந்த சிவப்புப் பட்டியல் இனங்களின் வெவ்வேறு காப்பு நிலைகளை பட்டியலிடுகின்றது. இவற்றில் முக்கியமான சில வகைப்பாடுகள் இங்குத் தரப்பட்டுள்ளன. :
அருகிய இனமாக மாறுவதற்கான காரணங்கள்
பருவ நிலை அல்லது கால நிலை மாற்றம், காடுகளை அழித்தல், விலங்குகளை வேட்டையாடுதல் மற்றும் புவி வெப்பமாதல் போன்ற காரணங்களால் பல உயிரினங்கள்நோய்த்தொற்றுநோய்த்தொற்று அருகிய இனமாகப் பன்னாட்டு இயற்கைப் பாதுகாப்பு அமைப்பால் அறிவிக்கப்பட்டுள்ளன.
ஒரு பிரதேசத்திற்கு உரியனவாக இல்லாத பழங்கால இனங்கள், மனிதர்களால் அவ்விடத்திற்குக் கொண்டுவரப்பட்டு அறிமுகப்படுத்துவதனாலும், சுற்றுச்சூழலைப் பாதிக்கக்கூடிய வகையில் சில இனங்கள் அழிந்து போகலாம். அத்தகைய அறிமுக இனங்களை அன்னிய இனங்கள் அல்லது ஆக்கிரமிப்பு இனங்கள் என்று கூறலாம். சில நேரங்களில் ஆக்கிரமிப்பு இனங்கள் அவ்விடத்திலுள்ள பூர்வீக உயிரினங்களுடன் உணவிற்காக அல்லது இரையைப் பெறுவதற்காக சொந்த போட்டி போடுகின்றன. பிற சந்தர்ப்பங்களில், எதிர்பாராத புதிய இனங்களின் வருகை, ஒரு நிலையான சூழலியல் இருப்பின் பாதிப்புக்கும் வழியேற்படுகிறது. புதிய இனங்கள் நோய்த்தொற்றுடன் வரநேர்ந்தால் உள்ளுர் உயிரினங்களிடம் அந் நோயை எதிர்க்கும் சக்தி இல்லாமல் இருந்திருந்தால், அழிந்துபோகவும் நேரிடலாம்.
பாதுகாப்பான வளர்ப்பு
அருகிய இனமாகவும், அருகிகொண்டிருக்கும் இனமாகவும் அறிவிக்கப்பட்டுள்ள உயிரினங்களை சிறப்பான மற்றும் பாதுகாப்பான முறையில் இனப்பெருக்கம் செய்து அவற்றை வளர்ப்பதனால் பாதுகாக்க முடியும்.
மரபியல் முறையில் இனங்களை உருவாக்குதல் மற்றும் பாதுகாத்தல்
மேலும் இந்த வகையான உயிரினங்களை தாக்கும் நோய்களிலிருந்து பாதுகாக்கலாம். உயிரியல் பூங்காக்கள், வனவிலங்கு காப்பகங்கள் போன்ற பாதுகாப்பு வசதிகள் கொண்ட கட்டுப்படுத்தப்பட்ட அமைப்புகளில் அரிய அல்லது அபாயகரமான இனங்களை இனப்பெருக்கம் செய்யும் செயல் கட்டுப்பாட்டு வளர்ப்பு எனப்படும். இக்கட்டுப்பாட்டுச் செயல்முறையால் அழிந்துவிடும் நிலையிலுள்ள விலங்குகளின் எண்ணிக்கையை அதிகரித்து, அவை அழிந்து போகாமல் காப்பாற்ற இயலும்.
தனியார் பண்ணைகள்
அழிந்துவரும் விலங்கினங்களை வளர்க்கவும் பாதுகாக்கவும் ஆரவமுள்ள தனியார் சேவை பணி புரிபவர்களுக்கு விலங்குகளை வளர்க்க சிறப்பு அனுமதி அளித்து பன்னாட்டு இயற்கை பாதுகாப்பு அமைப்பு மேற்பார்வை செய்யலாம்.
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம் பகுப்பு:அருகிய இனங்கள்
குலசிங்கம் திலீபன்
குலசிங்கம் திலீபன் (Kulasingam Dhileeban, பிறப்பு: 22 மே 1979) இலங்கைத் தமிழ் அரசியல்வாதியும் நாடாளுமன்ற உறுப்பினரும் ஆவார்.
வாழ்க்கைக் குறிப்பு
குலசிங்கம் திலீபன் 1979 மே 22 இல் பிறந்தார்.
அரசியல் வாழ்க்கை
குலசிங்கம் திலீபன் ஈழ மக்கள் ஜனநாயகக் கட்சியின் உறுப்பினரும், அக்கட்சியின் வவுனியா மாவட்ட அமைப்பாளரும் ஆவார். இவர் 2015 நாடாளுமன்றத் தேர்தலில் ஈழ மக்கள் ஜனநாயகக் கட்சியின் வேட்பாளராக வன்னி மாவட்டத்தில் போட்டியிட்டார். வன்னி மாவட்டத்தில் இவரது கட்சியில் இருந்து எவரும் நாடாளுமன்றத்திற்குத் தெரிவாகவில்லை. இவர் 2020 நாடாளுமன்றத் தேர்தலில் வன்னி மாவட்டத்தில் ஈழ மக்கள் ஜனநாயகக் கட்சி வேட்பாளராக மீண்டும் போட்டியிட்டு 3,203 வாக்குகள் பெற்று நாடாளுமன்றத்திற்கு முதல் தடவையாகத் தெரிவு செய்யப்பட்டார்.
மேற்கோள்கள்
பகுப்பு:1979 பிறப்புகள் பகுப்பு:வாழும் நபர்கள் பகுப்பு:இலங்கையின் 16வது நாடாளுமன்ற உறுப்பினர்கள் பகுப்பு:ஈழ மக்கள் ஜனநாயகக் கட்சி உறுப்பினர்கள் பகுப்பு:இலங்கை இந்துக்கள் பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள் பகுப்பு:வவுனியா மாவட்ட நபர்கள்
புக்கிட் மெர்தாஜாம் மக்களவை தொகுதி
புக்கிட் மெர்தாஜாம் மக்களவை தொகுதி (மலாய்: Kawasan Persekutuan Bukit Mertajam; ஆங்கிலம்: Bukit Mertajam Federal Constituency; சீனம்: 大山脚联邦选区) என்பது மலேசியா, பினாங்கு மாநிலத்தில், மத்திய செபராங் பிறை மாவட்டத்தில் (Central Seberang Perai District); அமைந்துள்ள ஒரு மக்களவை தொகுதி (P045) ஆகும்.
2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), புக்கிட் மெர்தாஜாம் மக்களவை தொகுதி 28 தேர்தல் வட்டாரங்களாக (Polling Districts) பிரிக்கப்பட்டது.
புக்கிட் மெர்தாஜாம் நகரம்
மலேசியாவில் தமிழர்கள் வரலாற்றுத் தடம் பதித்த முக்கியமான இடங்களில் இதுவும் ஒன்றாகும். 1900-ஆம் ஆண்டுகளில் இங்கு வாழ்ந்த தமிழர்கள் இந்த நகரத்தை சுங்குரும்பை என்று அழைத்தார்கள்.
சுங்கை (Sungei) என்றால் மலாய் மொழியில் ஆறு; ரும்பை (Rumbai) என்றால் உயர்ந்த வகை வாசனைச் செடி. இத்தகைய வாசனைச் செடிகள் ஆற்றங்கரை ஓரங்களில் அதிகமாக இருந்ததால் சுங்குரும்பை என்று பெயராகியது. பிரித்தானியர்களும், சீனர்களும் புக்கிட் மெர்தாஜாம் என்று அழைத்தனர்.
மெர்தாஜாம் மலை
புக்கிட் மெர்தாஜாம் எனும் பெயர் மெர்தாஜாம் மலை எனும் பெயரில் இருந்து மருவியதாகச் சொல்லப் படுகிறது. மலாய் மொழியில் மெர்தாஜாம் என்றால் கூர்மை என்று பொருள். புக்கிட் மெர்தாஜாம் என்றால் கூர்மையான மலை என்று பொருள். மெர்தாஜாம் மலையின் உச்சிப் பாகம் மிக கூர்மையான நிலப்பரப்பைக் கொண்டு இருந்ததால் அதற்கு அந்தப் பெயர் வந்ததாகச் சொல்லப் படுகிறது.
பல நூற்றாண்டுகளுக்கு முன்னர், இந்து - பௌத்த சமயங்கள் கலந்த பூஜாங் பள்ளத்தாக்கு நாகரிகத்தின் ஒரு பகுதியாக புக்கிட் மெர்தாஜாம் பிரசித்தி பெற்று விளங்கி உள்ளது. இங்குதான் 1845-ஆம் ஆண்டில் செரோக் தெக்குன் கல்வெட்டு கண்டுபிடிக்கப்பட்டது.
புக்கிட் மெர்தாஜாம் வாக்குச் சாவடிகள்
2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), பெர்மாத்தாங் பாவ் மக்களவை தொகுதி 26 தேர்தல் வட்டாரங்களாக (Polling Districts) பிரிக்கப்பட்டு உள்ளது. கீழ்க்காணும் வாக்குச் சாவடிகளில், வாக்காளர்களின் இருப்பிடத்திற்கு அருகில் உள்ள வாக்குச் சாவடியைத் தேர்வு செய்து வாக்குகளைச் செலுத்தலாம்.
மேலும் காண்க
பகுப்பு:மலேசியாவில் தேர்தல்கள் பகுப்பு:பினாங்கு நாடாளுமன்றத் தொகுதிகள்
பீட்டர் காம்
பீட்டர் காம் (Peter Camm, பிறப்பு: சூலை 19 1980), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2001 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
பீட்டர் காம் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 17 2011.
நல்லமுத்தன்பட்டி ஊராட்சி
நல்லமுத்தன்பட்டி ஊராட்சி (Nallamuthanpatti Gram Panchayat), தமிழ்நாட்டின் விருதுநகர் மாவட்டத்தில் உள்ள சாத்தூர் வட்டாரத்தில் அமைந்துள்ளது. இந்த ஊராட்சி, அருப்புக்கோட்டை சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1298 ஆகும். இவர்களில் பெண்கள் 678 பேரும் ஆண்கள் 620 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பயனிலை-எழுவாய்-செயப்படுபொருள்
மொழியியல் உருவியத்தில், பயனிலை-எழுவாய்-செயப்படுபொருள் என்பது ஒரு வகை வாக்கிய அமைப்பைக் குறிக்கும். இந்த வாக்கிய அமைப்பில் பயனிலை முதலாவதாகவும், எழுவாய் இரண்டாவதாகவும் செயப்படுபொருள் மூன்றாவதாகவும் அமையும். போகிறான் கண்ணன் வீட்டுக்கு என்ற வடிவம் இந்த வகையைச் சார்ந்தது. எ.செ.ப, எ.ப.செ என்பவற்றுக்கு அடுத்ததாக மூன்றாவது கூடிய அளவு மொழிகளின் காணப்படும் சொல் ஒழுங்கு இதுவே.
ப.எ.செ மொழிகள்
செமிட்டிக் மொழிகள், செல்டிக் மொழிகள், பல இடையமெரிக்க மொழிகள் போன்றவை ப.செ.எ சொல் ஒழுங்கு கொண்ட மொழிகள். இவை தவிர பின்வரும் மொழிக்குடும்பங்களிலும் பல மொழிகள் ப.செ.எ வகையைச் சேர்ந்தவை.
மேற்கோள்கள்
பகுப்பு:மொழியியல்
ஏ. கே. அரங்கநாதன்
'''ஏ. கே. அரங்கநாதன்' (A. K. Aranganathan'') இந்தியாவைச் சேர்ந்த ஒர் அரசியல்வாதியாவார். தமிழ்நாடு பதினான்காவது சட்டமன்றத் தேர்தலில் திருவண்ணாமலை மாவட்டம் கீழ்பெண்ணாத்தூர் சட்டமன்றத் தொகுதியின் உறுப்பினராக இருந்தார். இவர் அனைத்திந்திய அண்ணா திராவிட முன்னேற்றக் கழகம் கட்சியைச் சார்ந்தவர்.
தமிழ்நாடு சட்டமன்றத் தேர்தல், 2016 ஆம் ஆண்டு நடைபெற்ற சட்டமன்றத் தேர்தலில் கு. பிச்சாண்டி இத்தொகுதியில் வெற்றி பெற்றார்.
மோகமுள் (திரைப்படம்)
மோகமுள் (Mogamul) 1995 ஆம் ஆண்டில் வெளிவந்த தமிழ்த் திரைப்படம் ஆகும். தி. ஜானகிராமன் எழுதிப் புகழ்பெற்ற புதினம், ஞான ராஜசேகரனால் இயக்கப்பட்டது. ஞான ராஜசேகரன் முதன் முதலாக இயக்கிய படம் இது. கருநாடக இசைப் பின்னணி உள்ள கதை என்பதால் இனிய பாடல்கள் நிறைந்தது.
பாடல்கள்
இவை தவிர "சங்கீத ஞானமோ" என்னும் தியாகராஜர் கிருதி அதன் அசலான தன்யாசி இராகத்திலேயே அமைந்திருந்தது.
வரவேற்பு
புதிய இயக்குனருக்கான இந்திரா காந்தியின் சிறந்த திரைப்பட விருது என்ற தேசிய விருது இத்திரைப்படத்திற்கு கிடைத்தது.
வெளி இணைப்புகள்
சங்கீத ஞானமு பக்திவினா - [[கே. ஜே. யேசுதாஸ்] பாடியது]
55 வார்த்தை சிறுகதை
55 வார்த்தை சிறுகதை என்பது ஐம்பத்து ஐந்து வார்த்தைகள் மட்டும் கொண்ட ஒரு குறுஞ்சிறுகதை வடிவமாகும். ஐம்பத்து ஐந்து வார்த்தைகளுக்கு மிகாமல் இச்சிறுகதை இருக்கும். கதையின் எல்லா விஷயங்களையும் கூறாமல் வாசகர்களின் கற்பனைக்கே விட்டுவிடுவது இந்த வகை கதைகளில் உள்ள சிறப்பாகும். 1987ல் கலிஃபோர்னிய, நியூ டைம்ஸ் என்ற வார இதழில் முதல் 55 வார்த்தை சிறுகதைகள் வெளிவரத் தொடங்கின. தமிழில் இவ்வடிவ சிறுகதைகள் பலவற்றை சுஜாதா எழுதியுள்ளார்.
பண்புகள்
55 வார்த்தை சிறுகதை இலக்கியத்தின் பண்புகள்
மேற்கோள்கள்
பகுப்பு:இலக்கிய வகைகள் பகுப்பு:புனைவு
மதகரம் ஊராட்சி
மதகரம் ஊராட்சி (Madagaram Gram Panchayat), தமிழ்நாட்டின் திருவாரூர் மாவட்டத்தில் உள்ள வலங்கைமான் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1600 ஆகும். இவர்களில் பெண்கள் 777 பேரும் ஆண்கள் 823 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மலையன்கிழங்கு
மேலும் பார்க்க
பகுப்பு:பூக்கும் தாவரக் குடும்பங்கள் பகுப்பு:பூக்கும் தாவரங்கள் பகுப்பு:கிழங்குகள் பகுப்பு:இந்தியத் தாவரங்கள் பகுப்பு:இலங்கைத் தாவரங்கள்
பொருளூர் ஊராட்சி
பொருளூர் ஊராட்சி (Porulur Gram Panchayat), தமிழ்நாட்டின் திண்டுக்கல் மாவட்டத்தில் உள்ள தொப்பம்பட்டி வட்டாரத்தில் அமைந்துள்ளது. இந்த ஊராட்சி, ஒட்டன்சத்திரம் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3931 ஆகும். இவர்களில் பெண்கள் 1892 பேரும் ஆண்கள் 2039 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வழுக்கு மரம் ஏறல்
வழுக்கு மரம் ஏறல் என்பது ஒருவர் உயரமான வழுவழுப்பான மரத்தில் ஏறி, அதன் உச்சியில் கட்டப்பட்டிருக்கும் பரிசு முடிப்பை எடுக்கும் விளையாட்டு. நன்கு வளர்ந்த பாக்கு மரத்தின் மேல் பட்டையை உரித்து, அதில் கடுகு, ஆரியம், உளுந்து மாவு, கிரீசு போன்ற பொருட்களைக் கலந்து மரத்தின் உச்சி வரை தடவுவர். தொடர்ச்சியாக வழுவழுப்பாக வைத்திருப்பர். மரத்தில் ஏறுவதற்கு ஆண்கள் அனைவரும் போட்டி போடுவர். இதில் ஏறும்போது தண்ணீரை அடிப்பர். இதனால் ஏற்கனவே உள்ள வழுவழுப்போடு தண்ணீரும் சேர்ந்து ஏறியவர் வழுக்கிக் கீழே வருவர். அதனையும் மீறி ஏறி மரத்தின் உச்சியில் உள்ள பொருளையோ பணமுடிப்பையோ எடுக்க வேண்டும். இது ஒரு யாதவர்களின் மரபு விளையாட்டு ஆகும்.
வெளி இணைப்புகள்
பகுப்பு:தமிழர் விளையாட்டுகள்
முன்னூத்திகுப்பம் ஊராட்சி
முன்னூத்திகுப்பம் ஊராட்சி (Munnuthikuppam Gram Panchayat), தமிழ்நாட்டின் செங்கல்பட்டு மாவட்டத்தில் உள்ள மதுராந்தகம் வட்டாரத்தில் அமைந்துள்ளது. இந்த ஊராட்சி, மதுராந்தகம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1982 ஆகும். இவர்களில் பெண்கள் 998 பேரும் ஆண்கள் 984 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சீசியம் தெல்லூரைடு
சீசியம் தெல்லூரைடு (Caesium telluride) Cs2Te என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீசியம் தெல்லூரிடோசீசியம் என்ற பெயராலும் இதை அழைப்பார்கள். ஒளி நேர்மின்வாய்களை உருவாக்க சீசியம் தெலுரைடு பயன்படுத்தப்படுகிறது.
சீசியம் தெல்லுரைடு என்பது டெசுலா சோதனை வசதி போன்ற பல லேசர்-உந்துதல் வானொலி அலைவரிசை எலக்ட்ரான் துப்பாக்கிகளில் பயன்படுத்தப்படும் ஒளி உமிழ்வு பொருள் ஆகும்.
மேற்கோள்கள்
பகுப்பு:சீசியம் சேர்மங்கள் பகுப்பு:தெலூரைடுகள் பகுப்பு:கனிம வேதியியல் சேர்மங்கள்
இலங்கை ஆள்கூறு
புவியியல் ஆள்கூற்று முறைகளைப் பின்பற்றி இலங்கைக்கென உருவாக்கப் பட்டதே இலங்கை ஆள்கூறு ஆகும்.
இலங்கையில் அதியுயர் மலையான பீதுறுதாலகால மலையின் உச்சியை மையப் புள்ளியாகக் (Reference Point) ஆகக் கொண்டமைக்கப்பட்டு காட்டீசியன் (இலங்கைத் தமிழ்: தெக்காட்டு) முறையில் அமைக்கப்பட்டதாகும். இவ்வமைப்பில் ஒவ்வோர் அலகும் ஒரு மீட்டர் அளவினைக்குறிக்கிறது. பீதுறுதாலகால மலையின் உச்சியை மையமாக கொள்ளாமல் (0,0), இலங்கையின் எந்தப்பாக்கத்தினதும் ஆள்கூறு நேர்(+ ஆக) பெருமானமாக வரக்கூடியதாக வசதியாகவும் (200000, 200000) என்றவாறு எடுக்கப்பட்டுள்ளது. அதாவது பீதுறுதாலகால மலையின் உச்சியில் இருந்து இலங்கையின் எந்த வொரு நிலப்பரப்பும் மேற்கிலோ, தெற்கிலோ 200கிலோ மீட்டருக்குக் குறைவான தூரத்திலேயே உள்ளது. புதிய முறையில் பீதுறுதாலகால மலையின் ஆள்கூறானது 500, 000; 500, 000 என்றவாறு பரிந்துரைக்கப்பட்ட பொழுதும் பெரும்பாலான தேசப்படங்கள் பழைய ஆள்கூற்றிலேயே இருப்பதால் பழைய ஆள்கூற்றுமுறையே பெரிதும் பின்பற்றப்படுகிறது.
பிரதி கூலங்கள்
புவியியல் ஆள்கூற்று முறைகளைகளையே கூகுள் ஏர்த் ஆதரிப்பதால் இவற்றின் செல்வாக்கு ஓரளவு குறைந்து வருகின்றது.
வெளியிணைப்புக்கள்
பகுப்பு:இலங்கையின் புவியியல்
தென் கொங்குநாடு: தமிழரின் வரலாற்றுக் கருவூலம் (நூல்)
தென் கொங்குநாடு: தமிழரின் வரலாற்றுக் கருவூலம் (நூல்) டாக்டர் துரை அங்குசாமி எழுதிய ஒரு தமிழ் வரலாற்று நூல். 2010ம் ஆண்டு விஜய கோகுலம் பதிப்பகத்தால் வெளியிடப்பட்டது.
அணிந்துரை
தமிழ் நாடு அரசின் தொல்பொருள் ஆய்வுத்துறை முன்னாள் இயக்குனர் கலைமாமணி டாக்டர் இரா.நாகசாமி இந்நூலுக்கு அணிந்துரை வழங்கியுள்ளார். அணிந்துரையில் முத்தாய்ப்பாக இவர் சொல்லும் செய்தி இது: வரலாற்றுக் காலத்து செய்திகள் பெரும்பாலும் ஆதாரத்தின் அடிப்படையிலேயே எழுதப்பட்டுள்ளது. ‘தென் கொங்குநாடு - தமிழரின் வரலாற்றுக் கருவூலம்’ வரலாற்றுச் சான்றுகளை அடிப்படையாக கொண்டு எழுதப்பட்ட இந்த ஆய்வு நூல் 272 பக்கங்களுடன் இந்திய மதிப்பில் ரூபாய் 150 எனும் விலையில் வெளியிடப்பட்டது.
கொங்கு நாடு
பதினெட்டு விரிவான கட்டுரைகள் மூலம் தென் கொங்கு நாட்டின் வரலாற்றை நூல் விளக்குகிறது. பண்டைத்தமிழகம் சேர நாடு, சோழ நாடு, பாண்டிய நாடு, தொண்டை நாடு, கொங்கு நாடு என ஐந்து பிரிவுகளாக இருந்தன. குறிஞ்சி நிலமும், முல்லை வளமும், மறுத்த நிலமும் கொண்டது கொங்கு நாடு. கொங்கு நாடு சோழர் ஆட்சியில் கொங்கு மண்டலம் என வழங்கப்பட்டது. பிற்காலச் சோழர்கள் தங்கள் நாட்டை ஏழு மண்டலங்களாகப் பிரித்தனர். இன்றைய கோவை, ஈரோடு, கரூர், நாமக்கல், சேலம், தருமபுரி, கிருஷ்ணகிரி ஆகிய மாவட்டங்களை உள்ளடக்கியது கொங்கு நாடு. கொங்கு நாட்டில் பூந்துறை நாடு, பொங்கலூர் நாடு, வராக நாடு, அரிய நாடு, வெங்கல நாடு, ஆனைமலை நாடு, கஞ்சிக்கோவில் நாடு, குரும்ப நாடு… என மொத்தம் 24 நாடுகள் இருந்தன.
தென் கொங்கு
தென் கொங்கு எனப்படுவது பொள்ளாச்சி, பல்லடம், உடுமலை, தாராபுரம், பழநியின் மேற்கு பகுதி என்பவற்றை உள்ளடக்கியது. வட கொங்கு நாட்டைக் காட்டிலும் இயற்கை வளம் நிறைந்த நாடு. தென் கொங்கு மண்ணின் வரலாற்றை, பண்பாட்டை, கலாச்சாரத்தை அகழ்வாய்வுகள், கல்வெட்டுகள், செப்பேடுகள், வரலாறு வழியாக கிடைத்துள்ள சான்றாதாரங்களின் அடிபடையில் விரிவாக ஆய்வு மேற்கொள்ளப்பட்டு அதன் அடிப்படையில் இந்தப் புத்தகம் தொகுத்து எழுதப்பட்டுள்ளது. ஆசிரியர் கொங்கு நாட்டின் இரு பிரிவுகளான வடகொங்கு தென்கொங்கு பற்றிய தனி நூல் இதுவரை வரவில்லை என்ற குறையைத் தீர்க்கவே இந்நூலை எழுதத் துணிந்ததாகக் கூறுகிறார்.
சான்றாதாரங்களின் அடிபடையில் கொங்கு மண்ணின் புவியியல், ஆறுகள், கனிம வளங்கள், மலைவாழ் மக்கள் மற்றும் கால்நடை வளர்ப்பு, பற்றி ஐந்து கட்டுரைகள் இடம்பெற்றுள்ளன. வரலாற்றுக்கும் முற்பட்ட தொல்பழங்காலம் மற்றும் பெருங்கல் பண்பாடு பற்றி விரிவான ஆய்வு மேற்கொள்ளப்பட்டுள்ளது. பண்டைய வ்ணிகம்  மற்றும் வணிகப் பெருவழிகள் பற்றி செய்திகள் உள்ளன. ஏனைய கட்டுரைகளில் தென் கொங்கு நாட்டின் சமயம் மற்றும் சமூக மாற்றம், நிலக்கொடைகள், பிரம்மதேயக் (பிராமணர் குடியிருப்புகள்) கொடைகள், சம்மோக சபைகள், நாட்டார் சபை பற்றி எல்லாம் விரிவாக ஆய்வு மேற்கொள்ளப் பட்டுள்ளது. வரலாற்றுச் செய்திகள, தென் கொங்கில் இடப்பெயர்கள், வரலாற்றுச் சிறப்புமிக்க ஊர்கள், கொழுமம், நெகமம், காரைத்தொழுவு போன்ற ஊர்களுக்கான பெயர் காரணங்களையும் ஆராய்ந்து முடிவுகள் அளித்துள்ளார்.
பகுப்பு:வரலாற்றியல் தமிழ் நூல்கள் பகுப்பு:2010 தமிழ் நூல்கள்
இருநைட்ரசன் இருபுளோரைடு
இருநைட்ரசன் இருபுளோரைடு (Dinitrogen difluoride) என்பது N2F2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். டைநைட்ரசன் டைபுளோரைடு என்ற பெயரால் அழைக்கப்படுகிறது. அறை வெப்பநிலையில் டைநைட்ரசன் டைபுளோரைடு ஒரு வாயுவாகக் காணப்படுகிறது. 1952 ஆம் ஆண்டில் அசைடு (N3F) சேர்மத்தின் வெப்பச் சிதைவு விளைபொருளாக இது அடையாளம் காணப்பட்டது. F−N=N−F என்ற மூலக்கூற்று கட்டமைப்புடன் உள்ள இருநைட்ரசன் இருபுளோரைடு ஒருபக்க மற்றும் மாறுபக்க மாற்றிய வடிவங்கள் இரண்டிலும் காணப்படுகின்றது.
மாற்றமைப்புகள்
ஒருபக்க மாற்றிய அமைப்பு C2v சீரொழுங்கிலும், மாறுபக்க மாற்றிய அமைப்பு C2h சீரொழுங்கு அமைப்பிலும் உள்ளன. இவ்விரண்டு மாற்றியன்களையும் ஒன்றிலிருந்து மற்றொன்றாக இடைமாற்றம் செய்யலாம். ஆனால் இவற்றை தாழ்வெப்பநிலை பகுதிப்பிரித்தலால் மட்டுமே பிரிக்கமுடியும். மாறுபக்க வடிவம் வெப்பவியல் படி குறைவான நிலைப்புத்தன்மை கொண்டவையாகும். ஆனால் கண்ணாடிப் பாத்திரங்களில் இவற்றை சேகரிக்கலாம். ஒருபக்க வடிவமைப்பு இருநைட்ரசன் இருபுளோரைடு இரு வார காலத்தில் கண்ணாடியைத் தாக்கி சிலிக்கான் டெட்ராபுளோரைடு மற்றும் நைட்ரசு ஆக்சைடுகளாக உருவாகின்றன.
தயாரிப்பு
இருநைட்ரசன் இருபுளோரைடு தயாரிக்கும் பல்வேறு முறைகளிலும் இருவகையான மாற்றிய வகைகளின் கலவையே உருவாகிறது. ஆனால் இவற்றைத் தனித்தனியாகவும் தயாரிக்க இயலும். என்–என் டைபுளோரோயூரியாவுடன் அடர் பொட்டாசியம் ஐதராக்சைடு சேர்த்து நீரிய நிலையில் இருநைட்ரசன் இருபுளோரைடு தயாரிக்கப்படுகிறது.இம்முறையில் 40% அதிகமாக மூன்று மடங்கு மாறுபக்க மாற்றியன் உருவாகிறது டைபுளோரமீன் பொட்டாசியம் புளோரைடுடன் (அல்லது ருபீடியம் புளோரைடு அல்லது சீசியம் புளோரைடுடன்) சேர்ந்து நிலைப்புத்தன்மை இல்லாத திண்மமாக உருவாகிறது. பின்னர் இது சிதைவடைந்து டைநைட்ரசன் டைபுளோரைடாக உருவாகிறது.
வினைகள்
டைநைட்ரசன் டைபுளோரைடின் ஒருபக்க மாற்றியன், ஆண்டிமனி பென்டாபுளோரைடு போன்ற வலிமையான புளோரைடு அயனி ஏற்பிகளுடன் வினைபுரிந்து N2F+ நேர்மின் அயனியாக மாறுகிறது.
N2F2 + SbF5 → N2F+[SbF6]−N2F+
நேர்மின் அயனியின் திண்மநிலையில் N=N மற்றும் N−F பிணைப்புகளின் பிணைப்பு இடைவெளி முறையே 1.089(9) மற்றும் 1.257(8) Å ஆகும்.
மேற்கோள்கள்
பகுப்பு:கனிம நைதரசன் சேர்மங்கள் பகுப்பு:நைதரசன் புளோரைடுகள் பகுப்பு:அலோக ஆலைடுகள்
பாருனி மலை
பாருனி மலை (Baruni Hill ) நோங்மைச்சிங் மலை அல்லது செல்லோய் லாங்மாய் மலை அல்லது ஞாயிறு மலை என்றும் அழைக்கப்படும் இது மணிப்பூரின் இமயமலையில் உள்ள ஒரு  மலைத்தொடராகும். மேதி புராணங்களின்படி லைனிங்தோ நோங்போக் நிங்தோ என்ற தெய்வமும், அவரது மனைவி பாந்தோய்பியும் தங்குமிடமாகும். இந்த மலை முழு வடகிழக்கு இந்தியாவிலும் சனமாகி நம்பிக்கையைப் பின்பற்றுபவர்களுக்கு மிக முக்கியமான யாத்திரைத் தளங்களில் ஒன்றாகும். மலை நடைபயணம் ,மலையேற்றம் உள்ளிட்ட சாகச நடவடிக்கைகளுக்கு இந்த மலை மிகவும் பிரபலமானது.
புராண நம்பிக்கை
இந்த மலை, மணிப்பூரி புராணங்களில் இலெய்னிங்தோ நோங்போக் நிங்தோவும் அவரது மனைவியான பாந்தோய்பியும் தங்குமிடம் என்று நம்பப்படுகிறது. பிற்காலத்தில், மணிப்பூர் இராச்சியத்தில் இந்து மதத்தின் வருகையுடன், லெய்னிங்தோ நோங்போக் நிங்தோவின் பண்புகளை இந்து மதத்தின் சிவன் என்று அடையாளம் காணப்பட்டது.
புனிதத் தளங்கள்
மலையடிவாரத்தில் உள்ள நூற்றுக்கணக்கான புனிதத் தளங்களில், இலெய்னிங்தோ சனமாகியும், அவரது தாயார் இலெயமரெல் சிதாபி ஆகியோரின் தங்குமிடமான சனமாகி கியோங் கோயில் அதிகம் பார்வையிடப்பட்ட ஒன்றாகும். இந்த கோயில் கபூய், தாங்க்குல், கோம், அமர், சோத்தே, செலியாங்ராங், மேதி, பிஷ்ணுப்ரியா மணிப்பூரி மக்கள் மற்றும் உலகின் பல்வேறு மூலைகளிலிருந்தும் சனமாகி நம்பிக்கையைப் பின்பற்றுபவர்களின் புனித யாத்திரைத் தளமாகும்.
மேற்கோள்கள்
பகுப்பு:இந்திய மலைகள்
எம். ஏ. அலீம்
இந்திய நரம்பியல் அகாடமி மற்றும் இந்திய நரம்பியல் சங்கத்தின் நிர்வாக குழு உறுப்பினராக அலீம் பணியாற்றினார். கே.ஏ.பி. விசுவநாதம் அரசு மருத்துவக் கல்லூரியின் துணை முதல்வராக டாக்டர் எம்.ஏ.அலீம் இருந்தார். திருச்சியிலுள்ள ஏபிசி மருத்துவமனையின் ஆலோசனை நரம்பியல் நிபுணர் மற்றும் கால்-கை வலிப்பு நிபுணராகவும் உள்ளார்
தொடக்க காலம்
அலீம் துவாரங்குரிச்சியில் பிறந்தார். தனது மருத்துவப் படிப்பை இந்தியாவின் தஞ்சாவூர் மருத்துவக் கல்லூரியில் முடித்தார். 1986 ஆம் ஆண்டு இதே தஞ்சாவூர் மருத்துவக் கல்லூரியில் மருத்துவ மேற்படிப்பை பொது மருத்துவப் பிரிவில் படித்து முடித்தார். பின்னர், மதுரை மதுரை மருத்துவக் கல்லூரியில் நரம்பியல் சிறப்பு பிரிவை படித்தார்.
தற்போதைய பதவி
திருச்சிராப்பள்ளி கே.ஏ.பி.விசுவநாதம் அரசு மருத்துவக் கல்லூரி மற்றும் மகாத்மா காந்தி மருத்துவமனைகளில் அலீம் நரம்பியல் துறை தலைவர் மற்றும் பேராசிரியராக பணிபுரிகிறார். மேலும் திருச்சிராப்பள்ளி ஏபிசி மருத்துவமனையின் வருகை நரம்பியல் நிபுண ஆலோசகர் மற்றும் கால்-கை வலிப்பு நிபுணர் முதலிய பணிகளைச் செய்து வருகிறார். தூய இந்தியா இயக்கத்தின் தூதுவராக அலீமை திருச்சிராப்பள்ளி மாநகராட்சி 2019 ஆம் ஆண்டு சனவரி 26 அன்று பரிந்துரைத்த்து.
அனுபவம்
நரம்பியல் துறையில் அலீமுக்கு ஒரு பரந்த அனுபவம் உண்டு. தமிழ்நாடு மருத்துவ சேவைப் பிரிவில் உதவி அறுவை சிகிச்சை நிபுணராக தனது வாழ்க்கையைத் தொடங்கினார். துவரங்குரிச்சியில் ஒரு முதுநிலை குடிமை உதவி மருத்துவராகவும் பணியாற்றினார்.
கே.எம். கிரசண்ட் மருத்துவமனையில் வருகை தரும் ஆலோசக மருத்துவராக 11 ஆண்டுகளுக்கு மேலாகவும், ஏபிசி மருத்துவமனை திருச்சியில் நரம்பியல் நிபுணர் மற்றும் கால்-கை வலிப்பு நிபுணராகவும் பணியாற்றி வருகிறார். திருச்சி மாநகர நரம்பியல் சங்கத்தின் தலைவராகவும் இந்திய நரம்பியல் அகாடமி மற்றும் நரம்பியல் சங்கத்தின் நிர்வாகக் குழு உறுப்பினராகவும் தற்போது பொறுப்பு வகிக்கிகிறார்.
குடும்பம்
அலீமின் தந்தை முகமது இப்ராகிம் சிங்கப்பூரைச் சேர்ந்த ஒரு வணிகர் ஆவார். அலீமின் மனைவி பாத்திமா அலீம் துவாரங்குரிச்சியின் பொன்னம்பட்டி பஞ்சாயத்தின் முன்னாள் தலைவர் ஆவார். இவர்களுக்கு யாசுமின், சல்மா என்ற ஒரு மகள்கள் உள்ளனர். இவர்கள் பொறியியல் படிப்பை முடித்துள்ளனர். முகமது அக்கிம் என்ற மகனும் ஒரு மருத்துவராக பணிபுரிகிறார்.
கௌரி லட்சுமி பாய்
பின்னணி
கௌரி லட்சுமி பாய் 1791 ஆம் ஆண்டு திருவிதாங்கூர் அரச குடும்பத்தின் ஆற்றிங்கல்லின் மூத்த இராணி இளவரசி பரணித் திருநாள் பார்வதி பாயிக்குப் பிறந்தார். மகாராஜா பலராம வர்மாவின் சகோதரியாக தத்தெடுக்கப்பட்டார். திருவிதாங்கூர் மகாராணிகள் "ஆற்றிங்கல்லின் இராணிகள்" என்று அழைக்கப்பட்டனர். இவரும் திருவிதாங்கூரின் மிகவும் பிரபலமான இராணியில் ஒருவராக இருந்தார். மேலும் மாநிலத்தில் பல சீர்திருத்தங்களை அறிமுகப்படுத்தினார். இவருக்கு உத்தரட்டாதி திருநாள் கௌரி பார்வதி பாய் எனற ஒரு சகோதரி இருந்தார்.
பதவியேற்றல்
செல்வாக்கற்ற திருவிதாங்கூர் மகாராஜாவான பலராம வர்மாவின் ஆட்சியின் போது வேலு தம்பி தளவாயின் மிக முக்கியமான கலகம் உட்பட எழுச்சிகள் மற்றும் தேவையற்ற சண்டைகள் மற்றும் சதித்திட்டம் போன்ற பல உள்நாட்டு மற்றும் வெளிநாட்டுப் பிரச்சினைகள் தோன்றியது. 1811இல் இவர் இறந்தார். மகாராஜா இறந்தபோது, ஆற்றிங்கலின் மூத்த இராணி கௌரி லட்சுமி பாயிக்கு, இருபது வயதே ஆகியிருந்தது. குடும்பத்தில் ஆளுவதற்கு தகுதி இல்லாத ஆண் உறுப்பினர்களே இருந்தனர். எனவே கௌரி லட்சுமி பாய், 1811 ஆம் ஆண்டில் திருவிதாங்கூர் ஆட்சிப் பொறுபேற்றுக் கொண்டார்.
குடும்பமும் இறப்பும்
மகாராணி கௌரி லட்சுமி பாயி, சங்கனாச்சேரி அரச குடும்பத்தைச் சேர்ந்த கோயி தம்புரான், இளவரசன் இராஜா இராஜவர்மா வல்லிய கோயி தம்புரான் என்பவரை மணந்தார். இந்த திருமணத்தின் மூலம் இவர்களுக்கு இரண்டு மகன்களும் ஒரு மகளும் பிறந்தனர். இவரது மகள் இளவரசி கௌரி இருக்மிணி பாயி 1809 இல் பிறந்தார். இவரது மூத்த மகன் புகழ்பெற்ற சுவாதித் திருநாள் ராம வர்மா 16 ஏப்ரல் 1813 அன்று பிறந்தார். இவர் 1829-1846 முதல் சுதந்திரமாக ஆட்சி செய்தார். இவர் திருவட்டார் அம்மாவீடு குடும்பத்திற்கு சொந்தமான ஒரு பெண்ணை மணந்தார். மகாராணிக்கு அடுத்து 1814ல் உத்திரம் திருநாள் மார்த்தாண்ட வர்மா என்ற ஒரு மகன் பிறந்தார். இவர் 1846-1860 வரை மகாராஜாவாக ஆட்சி செய்தார். கௌரி லட்சுமி பாய் தனது மகன் உத்திரம் திருநாள் பிறந்தவுடன் 1815இல் இறந்தார். இவருடைய சகோதரியான கௌரி பார்வதி பாயி இவருக்குப் பின்னர் மகாராணியாக பதவியேற்றார். இவர் 1819 இல் திருவல்லா அரச குடும்பத்தின் இராம வர்மா கோயில் தம்புரானைத் திருமணம் செய்துகொண்டார். இவருக்கு ஐந்து மகன்களும், இரண்டு மகள்களும் என ஏழு குழந்தைகள் இருந்தனர்.
முழுப் பெயர்
திருவிதாங்கூரின் மகாராணி, சிறீ பத்மநாப சேவினி வஞ்சி தர்ம வர்தினி இராச ராசேசுவரி மகாராணி ஆயில்யம் திருநாள் கௌரி லட்சுமி பாயி, ஆற்றிங்கல் மூத்த தம்புரான்.
குறிப்புகள்
பகுப்பு:திருவனந்தபுரம் மாவட்ட நபர்கள் பகுப்பு:தமிழ்நாடு அரசியலில் பெண்கள் பகுப்பு:கேரள அரசியல்வாதிகள் பகுப்பு:1814 இறப்புகள் பகுப்பு:1791 பிறப்புகள் பகுப்பு:இந்திய அரச குடும்பப் பெண்கள் பகுப்பு:19-ஆம் நூற்றாண்டு இந்திய அரசர்கள் பகுப்பு:18-ஆம் நூற்றாண்டு இந்திய அரசர்கள்
தந்தி போவுது தபால் போவுது
தந்தி போவுது தபால் போவுது எனும் இந்த விளையாட்டைச் சிறுவர் சிறுமியர் வட்டமாக உட்கார்ந்து ஆடுவர்.
கல்லைக் கடத்தும்போது எல்லாரும் சேர்ந்து பாட்டுப் பாடுவர். திரும்பத் திரும்ப இசையுடன் பாடுவர்.
ஆயிசா குலாலை வசீர்
ஆயிசா குலாலை வசீர் (Ayesha Gulalai Wazir) பாக்கித்தான் அரசியல்வாதி ஆவார். இவர் 2013 முதல் மே 2018 வரை பாக்கித்தானின் தேசிய சட்டமன்ற உறுப்பினராக இருந்தார். இவர், பாக்கித்தானின் சுவர்ப்பந்து வீரரான மரியா தூர்பகை வசீரின் சகோதரியாவார்.
ஆரம்பகால வாழ்க்கையும் கல்வியும்
ஆயிசா குலாலை, பாக்கித்தானின் கைபர் பக்துன்வா மாகாணத்தின் பன்னு மாவட்டத்தில் பிறந்தார். பின்னர், பெசாவர் பல்கலைக்கழகத்தில் முதுகலைப் பட்டம் பெற்றார். பட்டம் பெற்ற பிறகு, இவர் சிலகாலம் ஒரு பத்திரிகையாளராகப் பணிபுரிந்தார். முதலில் பெசாவரின் பாக்கித்தான் தொலைக்காட்சியிலும், பின்னர் நியூஸ் இன்டர்நேஷனல் நிறுவனத்தில் பஷ்தூ மொழிச் செய்தித் தொகுப்பாளராக பணியாற்றினார்.
அரசியல் வாழ்க்கை
பன்னு மாவட்டத்திலிருந்து ஒரு மனித உரிமை ஆர்வலராக தனது அரசியல் வாழ்க்கையைத் தொடங்கினார். இவர் பாக்கித்தான் மக்கள் கட்சி நாடாளுமன்ற உறுப்பினர்கள் கட்சியின் நடுவண் நிர்வாகத்தில் பழங்குடிப் பகுதிகளின் பெண்கள் பிரிவின் ஒருங்கிணைப்பாளராக இருந்தார். இவர் அனைத்து பாக்கித்தான் முஸ்லிம் லீக்கின் உறுப்பினராகவும் இருந்தார். பிபிபிபி தேசிய சட்டமன்றத் தேர்தலில் போட்டியிட 2008 பாக்கித்தான் பொதுத் தேர்தலில் இவருக்கு கட்சி வாய்ப்பு வழங்குவதாக பரிசீலித்தது என கூறப்பட்டது. ஆனால் வயது பிரச்சினை காரணமாக இவரால போட்டியிட முடியவில்லை.
தேசிய சட்டமன்றத்திற்கு தேர்ந்தெடுக்கப்படுதல்
2012 இல், இவர் பாக்கித்தான் தெஹரீக்-எ-இன்சாஃப் கட்சியில் சேர்ந்தார். and was nominated as a member of the PTI central committee. பின்னர் கட்சியின் மத்திய குழுவின் உறுப்பினராக நியமிக்கப்பட்டார். 2013 பாக்கித்தான் பொதுத் தேர்தலில் நடுவண் நிர்வாகத்தில் பழங்குடிப் பகுதிகளிலிருந்து பெண்களுக்கு ஒதுக்கப்பட்ட இடத்தில் பாக்கித்தான் தெஹரீக்-எ-இன்சாஃப் கட்சி வேட்பாளராக பாக்கித்தானின் தேசிய சட்டமன்றத்திற்கு வசீர் மறைமுகமாக தேர்ந்தெடுக்கப்பட்டார். இவர் நடுவண் நிர்வாகத்தில் பழங்குடிப் பகுதிகளின் முதல் தேசிய சட்டமன்ற உறுப்பினராகவும், நாடாளுமன்றத்தின் இளைய உறுப்பினர்களில் ஒருவராகவும் ஆனார்.
புதிய கட்சித் தொடக்கம்
பிப்ரவரி 2018 இல், இவர் பாக்கித்தான் தெஹரீக்-எ-இன்சாஃப் (குலாலாய்) (பிடிஐ-ஜி), என்ற தனது சொந்த கட்சியை பாக்கித்தான் தெஹரீக்-எ-இன்சாஃப் கட்சியின் ஒரு பிரிவாக தொடங்கினார். பாக்கித்தானின் தேர்தல் ஆணையம் இந்த ராக்கெட் சின்னத்தை இவரது கட்சிக்கு தேர்தல் அடையாளமாக ஒதுக்கியது. கட்சி மக்களாட்சியின் வடிவத்தை ஆதரிக்கிறது.
2018 பாக்கித்தான் பொதுத் தேர்தலுக்கு, இவரது கட்சி நான்கு திருநங்கைகளுக்கு தேர்தலில் போட்டியிட வாய்ப்பு வழங்கியது.
2018 தேர்தல்
மே 2019 இல், குலாலாய் அவரது கட்சியை (பிபிபி) பிடிஐ-ஜி உடன் இணைக்குமாறு பிலாவல் பூட்டோ சர்தாரியிடம் கேட்டார். ஏனெனில் அது ஏற்கனவே ஒரு மாகாணத்தில் மட்டும் செல்வாக்கு கொண்டிருந்தது.
2018 பொதுத் தேர்தலில், பிடிஐ-ஜி தேசிய சட்டமன்றத்தில் 4.130 வாக்குகளையும், மாகாண சபையில் 1,235 வாக்குகளையும் மட்டுமே பெற முடிந்தது. கட்சியின் வேட்பாளர்கள் யாரும் எந்த தொகுதியிலும் வெற்றி பெற முடியவில்லை.
சான்றுகள்
பகுப்பு:வாழும் நபர்கள்
வரலாற்றுச் சிறப்புமிக்க இடங்கள்
வரலாற்று சிறப்பு மிக்க இடங்களின் சங்கங்கள் (Historic Houses Association) ஆதாயத்திற்காக அமைக்கப்பட்டது அன்று. சுமார் 1600 தனியாருக்கு சொந்தமான வரலாற்று சிறப்பு மிக்க இடங்களும்,தோட்டங்களும்,மாளிகைகளூம் வெளிநாடுகளிளும் காணப்படுகின்றன. இந்த அமைப்பு 1973 ஆம் ஆண்டு துவங்கப்பட்டது. மேலும் இங்கு முக்கியத்துவம் வாய்ந்த வரவேற்பு இடம், ஆலோசனைக் கூடம்,மற்றும் விற்பனைப் பொருள்களும் காணப்படுகின்றன.வெளி உலகில் முதல் அல்லது இரண்டாம் தரம் வாய்ந்த கட்டிடங்கள் இங்கு காணப்படுகின்றன.
500-க்கும் மேற்பட்ட இடங்கள் மக்கள் பார்வைக்காக திறந்து வைக்கப்பட்டுள்ளது. பார்வையாளர்களுக்கு சிறந்த சுற்றுலா தளமாகவும் பள்ளி மாணவர்களுக்கு பார்வைக்கும், திரைப்படம் படபிடிப்பிற்கும்,திருமணம் மற்றும் பிற நிகழ்வுகள் ஆகியவற்றிற்கு ஒரு நினைவாக இவ்விடம் அமைகிறது. வருடத்திற்கு 14 மில்லியன் மக்களை ஈர்க்கும் விதத்தில் அமைந்துள்ளது. மற்றும் பிற, அனுமதி பெற்ற சிறப்பு பார்வையாளர்கள்,திருமணம், தனியார் நிகழ்வுகளும் நடைபெறுகிறது. இந்த சிறப்பு மிக்க இடங்கள் பொதுமக்களுக்காக தேசிய அறக்கட்டளையானது ஆங்கில பாரம்பரியமிக்கதாகவும்,பாதுகாப்பாகவும் உள்ளது. இதே போன்று ஸ்காட்லாந்து, வட அயர்லாந்து ஆகிய பகுதிகளில் காணப்படுகிறது.
தியாடர் சுலட்ஸ்
தியாடர் வில்லியம் சுலட்ஸ் (Theodore William "Ted" Schultz) (30 ஏப்ரல் 1902 - 26 பிப்ரவரி 1998) என்பவர் ஒரு அமெரிக்க பொருளியலாளர், நோபல் பரிசு பெற்றவர் மற்றும் சிகாகோ பொருளியல் பள்ளியின் பேராசிரியர், பொருளியல் கோட்பாடுகளை வகுத்து அதை புகழ் பெறச் செய்தவர் என்று பன்முகங்களை கொண்டவர். 1979 ஆம் ஆண்டு பொருளாதாரத்திற்கான நோபல் பரிசு பெற்றப் பிறகு இவர் அமெரிக்காவில் தேசிய அளவில் அறியப்பட்டார்.
மேற்கோள்கள்
பகுப்பு:1902 பிறப்புகள் பகுப்பு:1998 இறப்புகள் பகுப்பு:நோபல் பொருளியற் பரிசு பெற்றவர்கள் பகுப்பு:நோபல் பரிசு பெற்ற அமெரிக்கர்கள்
நல்வேலிக்கிழங்கு
நல்வேலிக்கிழங்கு (dioscorea tomentosa) இது ஒரு கிழங்கு வகையைச் சார்ந்த கொடியாகும். இந்த தாவரம் இலங்கை, இந்தியா போன்ற நாடுகளில் காணப்படுகிறது.
மேற்கோள்
பகுப்பு:பூக்கும் தாவரங்கள் பகுப்பு:கிழங்குகள்
பாணாவள்ளி ஊராட்சி
பாணாவள்ளி ஊராட்சி, இந்திய மாநிலாமான கேரளத்தின் ஆலப்புழை மாவட்டத்திலுள்ள சேர்த்தலை வட்டத்தில் உள்ளது. இது 19.328 சதுரகிலோமீட்டர் பரப்பளவில் அமைந்துள்ளது.
சான்றுகள்
பகுப்பு:ஆலப்புழை மாவட்டத்தில் உள்ள ஊராட்சிகள்
அம்பிகை மாலை
குலசேகரனும் பட்டரும்
மதுராபுரி அம்பிகை மாலை நூலிலுள்ள சொற்றொடர்களில் தோய்ந்து அபிராமிப் பட்டர் தன் நூலை உருவாக்கியுள்ளார். இப்படிப் பல.
பகுப்பு:16 ஆம் நூற்றாண்டுத் தமிழ் நூல்கள்
1987
1987 (MCMLXXXVII) ஒரு வியாழக்கிழமையில் ஆரம்பமான சாதாரண கிரிகோரியன் ஆண்டாகும்.
மேற்கோள்கள்
*
கே. எம். தங்கமணி கவுண்டர்
'''கே. எம். தங்கமணி கவுண்டர்' (K. M. Thangamani Gounder'') ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். திண்டிவனம் தொகுதியிலிருந்து 1980 தேர்தலில் இந்திய தேசிய காங்கிரசு (இந்திரா) வேட்பாளராகவும் 1984 தேர்தலில் அண்ணா திராவிட முன்னேற்றக் கழக வேட்பாளராகவும் இவர் தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:தமிழ்நாடு சட்டமன்ற உறுப்பினர்கள்
பிங்க் ஃபிலாய்டின் ஆரம்ப காலங்கள்
பிங்க் ஃபிலாய்ட் (Pink Floyd), 1960களின் இயங்கிய ஒரு ஆங்கில ராக் இசைக்குழு, மனதை மயக்கும் மற்றும் அதிரவைக்கும் இசையினால் அவர்கள் பெரிதும் அடையாளம் காணப்பட்டார்கள், 1970களில் அவர்களது முற்போக்கான ராக் இசையினால் சிறந்து விளங்கினர். பிங்க் ஃபிலாய்ட்டின் தயாரிப்புகள், தத்துவம் நிறைந்த பாடல் வரிகள், ஒலி சார்ந்த சோதனை முயற்சிகள், புதுமையான ஆல்ப மேலட்டைகள் மற்றும் விரிவான நேரடிக் காட்சிகளால் குறிப்பிடப்பட்டு பேசப்பட்டன. இவர்களின் ராக் இசைகள் விமர்சன ரீதியாக பெரிதும் பாராட்டப்பட்டது. மேலும் வணிகரீதியான வெற்றியையும் பெற்றது.
ஆரம்ப காலங்கள் (1963–1967)
நிக் மசோன் (1944 ஆம் ஆண்டு ஜனவரி மாதம் 27 அன்று பிறந்தவர்) மற்றும் ரோகர் வாட்டர்ஸ் ( 1943 ஆம் ஆண்டு செப்டம்பர் மாதம் 6 அன்று பிறந்தவர்) லண்டனில் உள்ள ரிஜெண்ட் ஸ்ட்ரீட் பாலிடெக்னிக்கில் கட்டடக்கலை படித்துக்கொண்டிருந்த போது இருவரும் சந்தித்தனர். 1963 ஆம் ஆண்டில் மசோனின் காரை வாட்டர்ஸ் இரவல் கேட்ட பொழுது முதல் முறையாக இருவரும் பேசிக்கொண்டனர். மசோன் அவருடைய பருவ வயதில் த ஹாட்ரட்ஸ் என்ற இசைக்குழுவிற்காக டிரம்ஸும், வாட்டர்ஸ் கிட்டாரும் வாசித்துக்கொண்டிருந்தனர். இருவரும் ரேடியோ லக்சம்பர்க்கின் தீவிர ரசிகர்களாக இருந்தனர், மேலும் இசை ஆர்வத்தின் ரசனையை இருவரும் பகிர்ந்துகொண்டது, அவர்களின் நட்பு வளரக்காரணமாக அமைந்தது.
அவ்வப்போது பாடும் பாடகியாக இருந்த கைத் நோபலின் சகோதரியான சைலாவுடன் இணைந்து நோபில் மற்றும் கிலிவ் மெட்கால்ப் மூவரும் உருவாக்கிய இசைக்குழுவில், முதல் முறையாக இந்த கலைஞர்கள் இணைந்து பணியாற்றினர். பிறகு இருவரும் சக மாணவரான ரிச்சர்ட் ரைட் ( 1943 ஆம் ஆண்டு ஜூலை மாதம் 28 அன்று பிறந்தவர்) மூலமாக மீண்டும் இணைந்தனர். ரைட் இவர்களுடன் இணைந்ததால் இசைக்குழு ஆறு பேர் கொண்ட குழுவாக மாறியது, மேலும் சிக்மா 6 என்ற பெயரையும் பெற்றது. ரைட்டின் தோழியான ஜூலியட் கல், அடிக்கடி இதில் கெளரவ கலைஞராக பணியாற்றினார். மேலும் வாட்டர்ஸ் முதலில் கிட்டார் வாசித்துக்கொண்டிருந்தார், பிறகு பேஸ் கலைஞராக மாறினார். தொடக்கத்தில் தனியாளர் விழாக்களின் பாட அவர்கள் அழைக்கப்பட்டனர், மேலும் இந்த இசைக்குழு ரிஜெண்ட் ஸ்ட்ரீட் பாலிடெக்னிக்கின் அடித்தளத்தில் உள்ள டீ ரூம்மில் ஒத்திகை பார்ப்பதை வழக்கமாகக் கொண்டிருந்தனர். இந்த ஆறு கலைஞர்களும் த சர்ச்சர்ஸுக்காக பாடல்களைப் பாடி வந்தனர், அத்துடன் இந்தப் பாடல்கள் சக மாணவரான கென் சப்மனால் எழுதப்பட்டது, பிற்காலத்தில் இவர் பாடலாசியராகவும் அவர்களது மேலாளராகவும் பொறுப்பேற்றார். ரைட் அவருடைய 12வது வயதில் அவராகவே கிட்டார் வாசிக்க தொடங்கினார், மேலும் ட்ரம்பெட் மற்றும் பியானோவையும் வாசித்தார், ஆனால் அவரது எதிர்கால வாழ்க்கைப் பிடிப்பிற்காக ரிஜெண்ட் ஸ்ட்ரீட் பாலிடெக்னிக்கில் 1962 ஆம் ஆண்டு சேர்ந்தார். அவர் எரிக் கில்டர் இசைப்பள்ளியில் இசைத்தத்துவம் மற்றும் இசை இயற்றுதலைப் பற்றித் தனியாக பாடங்கள் படித்தார், எனினும் மசோன் மற்றும் வாட்டர்ஸ் இருவரும் தகுதிவாய்ந்த மாணவர்களாக இருந்தனர், ரைட் கட்டடக்கலையிலும் சிறிது ஆர்வம் கொண்டிருந்தார், ஆனாலும் அந்த வருடத்திற்குப்பிறகு பாலிடெக்னிக்கில் அவரது படிப்பை விட்டு லண்டன் இசைக்கல்லூரியில் சேர்ந்தார்.
963 ஆம் ஆண்டு செப்டம்பர் மாதத்தில், மசோன் மற்றும் வாட்டர்ஸ் இருவரும் ஸ்டன்ஹோப் கார்டன்ஸின் அடுக்குமாடிக் குடியிருப்பின் கீழ்தளத்திற்கு குடிபெயர்ந்தனர், இந்த வீடு ரிஜெண்ட் ஸ்ட்ரீட் பாலிடெக்னிக்கில் பகுதி நேர ஆசிரியராக பணியாற்றிய மைக் லியோனர்டுக்கு சொந்தமானதாகும். லியோனர்டு ஒளி இயந்திரங்களின் வடிவமைப்பாளர் ஆவார், (மின் இயக்கிகளினால் முறுக்கி துளையிடப்பட்ட தட்டுகள் ஒளியை சுவர்களில் அடிக்கும்; இதனைப்பற்றிய விளக்கங்கள் டுமாரோஸ் வேர்ல்டின் முந்தைய பதிப்பில் கூறப்பட்டுள்ளது), மேலும் நேரம் இருக்கும்போது குழுவிற்கு கீபோர்டு கலைஞராகவும் பணியாற்றினார். அவர்கள் ஒத்திகைகளுக்கு வீட்டின் முன் அறையை உபயோகித்துக்கொண்டனர். பிறகு மசோன் அந்தக்குடியிருப்பை விட்டு வெளியேறினார், மேலும் திறமையான கிட்டார் கலைஞரான பாப் குளோஸ் இவர்களுடன் இணைந்தார். மெகாடெத்ஸ் என்ற பெயரிலிருந்து ஆர்க்கிடெக்சுரல் அப்டப்ஸ் மற்றும் த டீ செட் என இந்த இசைக்குழுவின் பெயர் பல முறை மாற்றப்பட்டுள்ளது. அதற்குப்பிறகு, விரைவில் மெட்கல்பே மற்றும் நோபல் இருவரும் இந்த இசைக்குழுவை விட்டு வெளியேறினர்.
1963 ஆம் ஆண்டில் இலையுதிர்காலத்தில், சைட் பரெட் அவருடைய 17வது வயதில், கம்பெர்வெல் கலைக்கல்லூரியில் படிப்பதற்காக லண்டனுக்கு வந்தார். இவருடைய இளம் வயதில் பியானோ, பாஞ்சோ மற்றும் கிட்டார் போன்ற இசைக்கருவிகளை வாசிப்பதற்கு அவருடைய அப்பாவால் ஊக்குவிக்கப்பட்டிருந்தார், பரெட்டின் 14 வயதில் அவருடைய அப்பா காலமானார். பரெட்டை துக்கத்திலிருந்து விடுவிப்பதற்காக இவருடைய அம்மா, அவர்களுடைய வீட்டின் முன்பக்க அறையில் த மோட்டோஸ் இசைக்குழுவை செயல்பாடுகளை நிகழ்த்திக்கொள்ள ஊக்குவித்தார். வாட்டர்ஸும், பரெட்டும் குழந்தைப்பருவ நண்பர்கள், இந்த இசை நிகழ்ச்சிக்கு வாட்டர்ஸ் அடிக்கடி வருகை தந்தார். 1964 ஆம் ஆண்டில் இவர் த டீ செட்டுடன் இணைந்தார், மேலும் குளோஸ் மற்றும் வாட்டர்ஸுடன் ஸ்டன்ஹோப் கார்டன்ஸுக்கு குடிபெயர்ந்தார். மேலும் அவர்களுடைய முதல் சந்திப்பை மசோன் நினைவுகூர்ந்து, அவரை நண்பராகப் பெற்றதற்கு "மகிழ்ச்சியுறுவதாகக்" கூறியுள்ளார்.
- Nick Mason
"த பிங்க் ஃபிலாய்ட் சவுண்ட்" என்ற பெயரில்
நோபல் மற்றும் மெட்கல்பின் குரல் இசையின் போதாமையால் த டீ செட் இசைக்குழுவில் குரல் இசை போதிய சிறப்புடன் இல்லை, ராயல் விமானப்படையின் தொழில்நுட்ப வல்லுநரான கிரிஸ் டென்னிஸை குளோஸ் குழுவினருக்கு அறிமுகப்படுத்தினார். டென்னிஸ்' இருந்த காலத்தில், இசைக்குழுவிற்கு த டீ செட்டுக்கு பதிலாக த பிங்க் ஃபிலாய்ட் சவுண்ட் என்று பெயர் மாற்றப்பட்டது. இந்தப்பெயர் பரெட்டின் ரெக்கார்டு சேகரிப்புகளில் இருந்த இரண்டு புளூஸ் இசைக் கலைஞர்களான பிங்க் ஆண்டெர்சன் மற்றும் ஃபிலாய்ட் கவுன்சில் என்ற பெயர்களின் இருந்து எடுக்கப்பட்டது.|. தங்கள் நிகழ்ச்சிகளில் ஒன்றில் டீ செட் என்ற இந்தப்பெயரைக் கொண்டுள்ள மற்றொரு இசைகுழுவும் நிகழ்ச்சி நடத்தப் போவது தெரிந்த போது உடனடியாக பரெட் இந்தப் பெயரை உருவாக்கினார்.
டென்னிஸ் அவருடைய வேலைக்காக பக்ரைனுக்கு இடமாற்றம் செய்யப்பட்டார், இதனால் பரெட் இசைக்குழுவிற்கு பொறுப்பேற்றுக் கொண்டார். 1964-1965 கால கட்டத்தில் படிப்புக்கு இடைவேளை கொடுத்துவிட்ட மைனஸ் ரைட் ஆகியோர் ஸ்டுடியோவில் பணியாற்றினர். மேலும் பரெட்டால் எழுதப்பட்டு "ஐ'அம் எ கிங் பீ" என்ற கவர் வெர்ஷன் பாடல் பதிவு செய்யப்பட்டது, அவர்கள் அதை விளம்பரத்திற்காகப் பயன்படுத்தினர். இடைப்பட்ட நேரத்தில், ரைட் £75 முன்பணமாகப் பெற்று பதிவுசெய்த "யூ'ஆர் த ரீசன் ஒய்" என்ற பாடல் வெளியிடப்பட்டப்பட்டது. பிறகு அவர்கள் லண்டனில் கென்சிங்டன் ஹை ஸ்ட்ரீட் அருகிலுள்ள கவுன்டவுன் கிளப்பில் தங்கி அங்கேயே பணிபுரிந்தனர், மேலும் நடுஇரவிலிருந்து விடிகாலைக்கு முன்பு வரை, 90 நிமிடங்கள் கொண்ட மூன்று தொகுப்புகளாக இசை நிகழ்ச்சியை அங்கு நடத்தினர். மசோனைப் பொறுத்தவரை, இந்தக் காலம்"… நீண்ட தனிப்பாடல்களால் பாடல்களை நீட்டிக்கலாம் என்பதை உணர்வதற்குத் தொடக்கமாக அமைந்தது." அவர்கள் ரெடி ஸ்டெடி கோ! என்ற ITV நிகழ்ச்சியில் (நிகழ்ச்சி தயாரிப்பாளர்கள் அடுத்த வாரங்களில், அவர்களை மீண்டும் ஸ்டுடியோ பார்வையாளர்களின் முன் வரவழைக்க மிகுந்த ஆர்வமாக இருந்தனர்), மற்றொரு கிளப் மற்றும் இரண்டு ராக் போட்டிகளில் தங்களது பங்கு பெறுவதற்கான தேர்வு சோதனையில் பங்குபெற்றனர். பாப் குளோஸ் அவருடைய அப்பா மற்றும் கல்லூரி ஆசிரியர்களின் வேண்டுகோளுக்கு இணங்கி 1965 ஆம் ஆண்டில் குழுவை விட்டு வெளியேறினார், இதனால் பரெட் லீட் கிட்டார் வாசிக்கும் பொறுப்பை ஏற்றார்.
1966 ஆம் ஆண்டு மார்ச் மாதத்தில் பீட்டர் ஜென்னரால் பார்வையாளராக வந்திருந்த மார்க்யூ கிளப் உள்ளிட்ட அனைத்து நிகழ்ச்சி நடத்தும் இடங்களிலிருந்தும் முன்பணம் கொடுத்து அவர்கள் பதிவு செய்யப்பட்டனர். இந்த இசைக்குழு அதிகமாக ரிதம் மற்றும் புளூஸ் பாடல்களை பாடினர், ஆனால் அவர்களுடைய நிகழ்ச்சிகளில் பரெட் மற்றும் ரைட்டினால் உருவாக்கப்படும் விசித்திரமான ஒலியின் விளைவுகளால் ஜென்னர் பெரிதும் ஈர்க்கப்பட்டார். ஜென்னர், அவருடைய தொழில் பங்குதாரரும் நண்பருமான ஆண்ட்ரிவ் கிங் இருவரும், வாட்டர்ஸ் மற்றும் மசோனை அவர்களுடைய குடியிருப்பில் சந்தித்தனர், பின்னதாக இருவரையும் அவர்களுக்கு கீழ் மேலாளராக பணியாற்ற வரும்படி கேட்டனர். இந்த இருவருக்கும் இசைத்துறையில் சிறிது அனுபவமே இருந்தது எனினும், அவர்கள் இசையில் உள்ள ஆர்வத்தையும், அவர்களது குழந்தைப்பருவ வரலாற்றையும் பகிர்ந்துகொண்டனர். அவர்களிடம் இருந்த பாரம்பரிய சொத்தை வைத்து பிளாக்கில் எண்டர்பிரைசஸை ஆரம்பித்தனர் மற்றும் செல்மர் PA கருவி உள்ளிட்ட இசைக்குழுவுக்கான புதிய கருவிகளையும் வாங்கினர். அவர்களின் வழிநடத்தலில், லண்டனில் அவர்களது இசை நிகழ்ச்சிகள் நடக்கத்தொடங்கியது. குறிப்பாக நோட்டிங் கில்லில் உள்ள லண்டன் ப்ரீ ஸ்கூலில் நிகழ்ச்சி நடத்தப் பதிவுசெய்தனர். ஆல் செய்ண்ட் ஹாலின் உறுப்பினர்களாக இருந்த பார்வையாளர்கள் அடிக்கடி போதைப் பழக்கத்திற்குட்பட்டவர்களாகவும், குறைந்த அல்லது எந்த எதிர்பார்ப்பும் இல்லாமல் இருப்பவர்களாகவும் இருந்தனர்,. ஒவ்வொரு நிகழ்ச்சியைத் தொடர்ந்தும், கேள்விபதில் பகுதிகளும் அடிக்கடி நடக்கும். த பிங்க் ஃபிலாய்ட் சவுண்ட் குழுவினர், கவுன்டவுன் கிளப்பில் அவர்களது ஒவ்வொரு நிகழ்ச்சியின் போதும் இசைக்கருவிகளைப் பயன்படுத்தும் அவர்களின் திறமைக்காக ஊக்குவிக்கப்பட்டனர், மேலும் அடிப்படை ஒளி நிகழ்ச்சிகளில் பலமான தாக்கத்திற்காக நிறங்களை மாற்றும் அட்டைகளும் வண்ண விளக்குகளும் உபயோகப்படுத்தப்பட்டன. இலவச பள்ளி இதழான இண்டர்நேஷனல் டைம்ஸ் தொடங்குவதை கொண்டாடுவதற்காக நடந்த த ரெளண்ட்ஹவுஸ் நிகழ்ச்சியைப் பார்க்க பிரபலங்களான அலெக்சாண்டர் த்ரோச்சி, பால் மெக்கார்டினி மற்றும் மரியன் பெய்த்புல் உள்ளிட்ட 2000 பேர் கொண்ட பலமான கூட்டம் கூடியிருந்தது. ஜென்னர் மற்றும் கிங்கின் ஆகியோரின் பலவகைப்பட்ட வரிசையுடைய புகழத்தக்க சமூக தொடர்புகளின் மூலம், த பைனான்சியல் டைம்ஸ் மற்றும் த சன்டே டைம்ஸ் இதழ்களில் இந்த இசைக்குழுவைப் பற்றிய சிறப்புச் செய்தித்தொகுப்புகள் வெளியாயின.
1966 ஆம் ஆண்டு அக்டோபர் மாதத்தில், இந்த இசைக்குழு அதிகமாக பரெட்டின் பாடல்களைப் பாடின, அவையே பிங்க் ஃபிலாய்ட்டின் முதல் ஆல்பத்திலும் பின்னர் இடம்பெற்றன. பிளாக்ஹில் எண்டர்பிரைசுடன் வைத்திருந்த நட்பு, அவர்கள் முழு பங்குதாரர்கள் ஆனவுடன் மேலும் உறுதியானது, இதுவரை இல்லாத வகையில் ஆறில் ஒன்று என்ற விகிதத்திலான பங்கு ஒவ்வொருவருக்கும் கொடுக்கப்பட்டது. காமன்வெல்த் நிறுவனத்திற்காக நடத்திய நிகழ்ச்சி உள்ளிட்ட பல நிகழ்ச்சிகளை நடத்தினர் மற்றும் கத்தோலிக்க இளைஞர்களின் கிளப்புக்காக நடத்திய நிகழ்ச்சியில், அதன் உரிமையாளர் பணம் கொடுக்க மறுத்து விட்டார். இசைக்குழுவின் நிகழ்ச்சியில் "இசை தரமானதாக இல்லை" எனக் கூறிய அந்த கிளப்பின் உரிமையாளருக்கு சாதகமாக குற்றவியல் நீதிமன்ற நீதிபதி தீர்ப்பு வழங்கினார். இந்த ஒரு நிகழ்ச்சி மட்டுமல்லாமல், எதிர்பாராத பல அதிர்ச்சிகரமான விமர்சனங்களையும் அவர்கள் சந்திக்க வேண்டியிருந்தது, ஆனால் லண்டனில் உள்ள UFO கிளப்பில் நடத்திய நிகழ்ச்சியில் அவர்களுக்கு நல்ல புகழ் கிடைத்தது. அவர்கள் அங்கு நிகழ்ச்சி நடத்துவதை விரும்பினர் மற்றும் அங்கு நல்ல தாக்கத்திற்காக உள்ளரங்கு விளக்குகளை பயன்படுத்தினர். பரெட் அவரது திறமையை நன்றாக வெளிப்படுத்தினார், "… அவர் வெறிப்பிடித்தைப் போன்று தாவிக்குவிப்பதும் மற்றும் முன்னேற்பாடின்றி செயல்படும் அவரின் செய்கைகளுக்காக… அவர் ஊக்கமூட்டப்பட்டார். மற்ற எவராலும் செய்ய முடியாத அளவில், இந்த இடங்களில் வரம்புகளை மீறி இவர் தொடர்ந்து சமாளிக்கும் திறன் மிக, மிக நன்றாக இருந்தது. இவர்களின் இசை பார்வையாளர்களிடையே வரவேற்பைப் பெற்றது, ஆனால் மாறாக அவர்களின் சில பார்வையாளர்கள் இதனால் அதிகமாக மயக்கப்படவில்லை—"நாங்கள் இதற்கு வெளியில் உள்ளோம், போதைக்கு அடிமையாக அல்ல, ஆனால் இந்த செயல்களுக்கு வெளியில் உள்ளோம், UFOவின் உடை மாற்றும் அறையில் மாட்டிகொண்டுள்ளோம்."
எனினும் 1967 ஆம் ஆண்டில், மசோன் சைக்டெலிக் வகை இசைகளை அவர்களது நிகழ்ச்சிகளில் சேர்த்தார், "எங்களை சுற்றிய இடங்களை எடுத்துக்கொண்டனர்—எங்களுக்குள் அல்ல" என்று கூறியுள்ளார், த பிங்க் ஃபிலாய்ட் சவுண்ட் இந்தப் புதுவிதமான இசையை அறிமுகப்படுத்தியதில் சிறந்து விளங்கியது. இக்குழுவின் மேல் பதிவு நிறுவனங்கள் மிகவும் ஆர்வமாக இருந்தனர், மேலும் 1967 ஆம் ஆண்டு ஜனவரி மாதத்தில் ஜோ பாய்ட் இவர்களின் இயக்குநராகப் பொறுப்பேற்றார், மேலும் வெஸ்ட் ஹாம்ப்ஸ்டெட்டில் உள்ள சவுண்ட் டெக்னிக் ஸ்டுடியோவில் "அர்னால்ட் லேன்" உள்ளிட்ட பல பாடல்களை பதிவு செய்தனர். மேலும் "இண்டெர்ஸ்டெல்லர் ஓவர்ரைடின்" மற்றொரு பதிப்பினையும் வெளியிட்டனர். "அர்னால்ட் லேனுக்காக" ஸசக்ஸுக்கு பயணம் செய்து சிறிய இசைத்திரைப்படத்தையும் பதிவு செய்தனர். எனினும் பாலிடர் இசைக்குழுவின் மேல் உள்ள ஆர்வத்தினால், இவர்களின் இசைக்குழு EMIயுடன் ஒப்பந்தம் செய்து அதற்காக £5,000 முன்பணம் வாங்கியது, மேலும் பாய்ட் எதிர்பாராத விதமாக அந்த ஒப்பந்ததிலிருந்து வெளியேறினார்.
EMIயுடன் ஒப்பந்தம்
நேரடி நிகழ்ச்சிகளுக்கு செல்வது அதிகமான காரணத்தால், கல்லூரிப் படிப்பு மற்றும் வழக்கமான வருமானம் வரும் பணிகளை செய்ய முடியாமல் போனது, இதனால் கட்டடக் கலைஞராக இருந்த வாட்டர்ஸ் அவரது வேலையை விட்டு விலகினார்; தொடக்கத்திலேயே ரைட் கம்பெர்வெல் கலைக்கல்லூரிக்கு செல்வதை நிறுத்திவிட்டு தன்னை இசைக்காக அர்ப்பணித்திருந்தார்; மற்றும் மசோன் அவரது கல்லூரி படிப்பிலிருந்து நீண்ட விடுமுறையை எடுத்தார். அவர்களின் போதைப்பழக்கம் தொடர்பாக EMI எழுப்பிய விவகாரங்களால், அதைப்போன்ற தொடர்புகளிலிருந்து தங்களை பிரித்துக்காட்ட இந்த இசைக்குழு பல நேர்காணல்களை செய்தியாளர்களுடன் நடத்தியது. 1967 ஆம் ஆண்டு மார்ச் 11 அன்று, முதல் தனிப்பாடலான "அர்னால்ட் லேன்" வெளியிடப்பட்டது. இந்தப் பாடல் தெளிவில்லாத வக்கிரமான பாலியல் கருத்துக்களை கொண்டிருப்பதாகக்கூறி, பல வானொலி நிலையங்களில் இப்பாடலைத் தடைசெய்தனர். ஆனால் சில ஆக்கப்பூர்வமான செயல்பாடுகளால் இசைத்துறை சார்ந்த கடைகளில் இது விற்பனைக்கு கொண்டுவரப்பட்டது. UK வரலாற்றில் இதன் விற்பனை தரப்பட்டியலில் 20ஆம் இடத்தை அடைந்து உயரத்திற்குச் சென்றது.